ДОМ ЗДРАВЉА „ВЕЉКО ВЛАХОВИЋ''

Број: 168/2020

Дана: 23.01.2020. године

В Р Б А С

На основу члана 174. и члана 175. Закона о здравственој заштити („Службени гласник РС“, бр. 25/2019), члана 49. Закона о раду ( „Службени гласник РС“ бр. 24/2005; 61/2005; 54/2009; 32/2013; 75/2014; 13/2017-одлука УС; 113/2017 и 95/2018 –аутентично тумачење), члана 23. став 1. тачка 7. Статута Дома здравља „Вељко Влаховић “Врбас, члана 3. Правилника о специјализацијама и ужим специјализацијама запослених у Дому здравља „Вељко Влаховић“ Врбас бр. 1414 од 10.09.2013. године и 161/2020 од 22.01.2020. године, Плана стручног усавршавања здравствених радника и здравствених сарадника Дома здравља „Вељко Влаховић“ за 2020. годину бр. 162/2019 од 22.01.2020. године директор Дома здравља „Вељко Влаховић “Врбас, дана 23.01.2020. године расписује:

**И Н Т Е Р Н И О Г Л А С**

**за пријаву кандидата за специјализацију**

У складу са Планом стручног усавршавања здравствених радника и сарадника Дома здравља „Вељко Влаховић“ Врбас за 2020. годину који је усвојио Управни одбор Дома здравља „Вељко Влаховић“ Врбас дана 22.01.2020. године кандидати могу да се пријаве за следећe специјализацијe:

1.Специјализација из гинекологије и акушерства - 1

2.Специјализација из медицинске биохемије - 1

3.Специјализација из педијатрије -1

4.Специјализације из ургентне медицине -2

5.Специјализација из опште медицине - 1

6.Специјализација из дечије и превентивне стоматологије -1

**ПРАВО УЧЕШЋА НА ИНТЕРНОМ КОНКУРСУ ЗА СПЕЦИЈАЛИЗАЦИЈЕ ИЗ ТАЧКЕ 1, 2, 3, 4 И 5 ИМАЈУ ДОКТОРИ МЕДИЦИНЕ ЗАПОСЛЕНИ НА НЕОДРЕЂЕНО ВРЕМЕ У ДОМУ ЗДРАВЉА „ВЕЉКО ВЛАХОВИЋ“ КОЈИ СУ ОБАВИЛИ ПРИПРАВНИЧКИ СТАЖ И ПОЛОЖИЛИ СТРУЧНИ ИСПИТ.**

**ПРАВО УЧЕШЋА НА ИНТЕРНОМ КОНКУРСУ ЗА СПЕЦИЈАЛИЗАЦИЈУ ИЗ ТАЧКЕ 2. ОВОГ ОГЛАСА ИМАЈУ ДОКТОРИ МЕДИЦИНЕ И ЗАПОСЛЕНИ ДИПЛОМИРАНИ ФАРМАЦЕНТИ-МЕД.БИОХЕМИЧАРИ ЗАПОСЛЕНИ НА НEОДРЕЂЕНО ВРЕМЕ У ДОМУ ЗДРАВЉА „ВЕЉКО ВЛАХОВИЋ“ ВРБАС КОЈИ СУ ОБАВИЛИ ПРИПРАВНИЧКИ СТАЖ И ПОЛОЖИЛИ СТРУЧНИ ИСПИТ.**

**ПРАВО УЧЕЋШЋА НА ИНТЕРНОМ ОГЛАСУ ЗА СПЕЦИЈАЛИЗАЦИЈУ ИЗ ТАЧКЕ 6. ОВОГ ОГЛАСА ИМАЈУ ДОКТОРИ СТОМАТОЛОГИЈЕ ЗАПОСЛЕНИ НА НЕОДРЕЂЕНО ВРЕМЕ У ДОМУ ЗДРАВЉА „ВЕЉКО ВЛАХОВИЋ“ ВРБАС КОЈИ СУ ОБАВИЛИ ПРИПРАВНИЧКИ СТАЖ И ПОЛОЖИЛИ СТРУЧНИ ИСПИТ**

Уз пријаву за специјализацију се прилаже следећа документација:

1.фотокопију дипломе о завршеном медицинском, стоматолошком или фармацеутском факултету;

2.фотокопију индекса где се види оцена/е из предмета који се бодује;

3.фотокопија исправе о положеном стручном испиту;

4.фотокопија извода из матичне књиге венчаних (уколико је дошло до промене презимена кандидата).

5. Фотокопију пријаве/одјаве М образац.

Након завршетка конкурса, а пре подношења захтева за давање мишљења Институту за јавно здравља Војводине изабрани кандидат је дужан да достави оверене фотокопије напред наведених докумената.

На захтев Послодавца кандидат ће доставити на увид и индекс или оверену потврду факултета на основу којих се могу утврдити оцене.

Избор кандидата за специјализацију врши се на основу критеријума утврђених у Правилнику о специјализацијама и ужим специјализацијама запослених у Дому здравља „Вељко Влаховић“ Врбас, бр.1414 од 10.09.2013. године и то:

1. **године радног стажа**

Кандидатима за специјализацију радни стаж, рачунајући пуне године на дан истека рока за подношење пријава,рачуна се:

- за годину радног стажа................................................................................. 2 бода

1. **просечна оцена за време студирања**

Просечна оцена са студија вреднује се:

-просечна оцена од 7 до 8 ............................................................................. 5 бодова

-просечна оцена од 8 до 9 ............................................................................. . 10 бодова

-просечна оцена од 9 до 10.............................................................................. 15 бодова

1. **оцена из предмета, гране медицине за коју се одобрава специјализација**

- оцена 8 ............................................................................................................ 5 бодова

- оцена 9.............................................................................................................. 10 бодова

- оцена 10............................................................................................................ 15 бодова

1. **резултати рада**

Резултати рада кандидата који се пријављују на специјализацију оцењују се на основу квалитета и квантитета постигнутих резултата и то:

-одличан ........................................................................................................ до 20 бодова

-врло добар ................................................................................................... до 10 бодова

-просечан....................................................................................................... до 5 бодова

Квалитет и квантитет резултата рада здравственог радника који се пријављује на специјализацију вреднују се на основу:

-уредности и прегледности медицинске документације;

-процента извршења плана рада;

-број примљених пацијената( просечно дневно );

-сарадња и координација са другим лекарима и сарадницима;

-однос према пацијетима;

-заинтересованост за стручна предавања у секцијама друштва лекара;

-радови објављени у стручним натписима.

**За специјализацију из опште медицине и ургентне медицине приликом бодовања не примењује се критеријум оцена из предмета, гране медицине за коју се одобрава специјализација из разлога што на студијском програму не постоји посебан предмет општа односно ургентна медицина.**

За специјализацију из дечије и превентивне стоматологије сабирају се оцене оба предмета, а затим деле са два.

У случају да је добијени количник цео број, кандидат добија бодове у складу са критеријумом оцена из предмета.

У случају да добијени количник није цео број, граница за бодовање је 0,50. Уколико је количник 0,50 или већи кандидату ће бити додељени бодови за већу оцену, а уколико је мањи од 0,50 кандидату ће бити додељени бодови за нижу оцену.

Оцену резултата рада даје директор Дома здравља уз претходну консултацију непосредног руководиоца запосленог и начелника организационе јединице.

Уколико два кандидата имају исти број бодова, предност има кандидат који има бољу просечну оцену у току студирања.

**Рок за подношење пријава за специјализацију је 31.01.2020. године (ПЕТАК) до 15 сати.**

Након истека рока за подношење пријава, кадровски оператер ће утврдити да ли су пријаве потпуне, односно да ли је приложена потребна документација, а затим затражити од директора оцену о резултатима рада кандидата за специјализацију.

Одлуку о избору кандидата за специјализацију доноси директор установе.

Појединачно решење о одобреној специјализацији доноси директор установе након добијене сагласности Министарства здравља.

Међусобна права, обавезе и одговорности између Дома здравља „Вељко Влаховић“ Врбас и здравственог радника којем је одобрена специјализација, и на исту добијена сагласност од Министарства здравља уређује се уговором.

Здравствени радник који је на специјализацији обавезан је :

* Да редовно обавештава директора Дом здравља и начелника службе о току специјализације;
* Да писмено обавести Дом здравља о завршетку специјалистичког стажа;
* Да специјализацију заврши у предвиђеном року;
* Да у року од два месеца по завршетку специјализације положи специјалистички испит;
* Да остане на раду у Дому здравља двоструко дуже време у односу на период у којем је на терет средстава Дома здравља стицао специјализацију;

Дом здравља „Вељко Влаховић“ Врбас може раскинути Уговор о специјализацији, ако се запослени не придржава Програма специјализације, постиже негативне резултате и слично.

О коначном избору кандидата одлучује директор Дома здравља „Вељко Влаховић“ Врбас.

Пријаве се подносе лично на писарници Дома здравља „Вељко Влаховић“ Врбас, Палих бораца 20, радним даном од 7.00 -15.00 сати или путем поште на адресу: Дом здравља „Вељко Влаховић “ Врбас, Палих бораца 20, 21460 Врбас са назнаком „Пријава на интерни оглас за специјализацију“.

Овај оглас је објављен на огласној табли и сајту Дома здравља „Вељко Влаховић“Врбас, дана 23.01.2020. године.

ДИРЕКТОР

др Јасмина Асси

специјалиста ургентне медицине